wickkiey/tamil-wikipedia-chunked huggingface dataset:
# அச்சாபல், பாரமுல்லா

## கல்வி

அச்சாபல் கிராமத்தில் அரசு நடத்தும் ஒரு உயர்நிலைப் பள்ளி மற்றும் சுமார் 6 நடுத்தர மற்றும் தொடக்கப் பள்ளிகள் உள்ளன. இது ஒரு தனியார் உயர்நிலைப் பள்ளியையும் கொண்டுள்ளது, ஷேக் உல் ஆலம் பொதுப் பள்ளி, இது ஆகாப் கமிட்டியால் நடத்தப்படுகிறது. இந்த கிராமத்தில் பல மருத்துவர்கள் மற்றும் பொறியியலாளர்கள் உருவாகியுள்ளனர். கல்வியைப் பொருத்தவரை, 2011 ஆம் ஆண்டு மக்கள் தொகை கணக்கெடுப்பின்படி அச்சாபல் கிராமத்தில் கல்வியறிவு விகிதம் 83.6% ஆகும்.
# அச்சாபல், பாரமுல்லா

## மதம்

இந்த கிராம மக்கள் அனைவரும் சுன்னி முஸ்லிம்கள் . இந்த கிராமத்தில் ஒரு ஜாமியா மஸ்ஜித் மற்றும் ஆறு மசூதிகள் உள்ளன. அவை அசுதான்போரா, கோரிபோரா-நசீன்போரா, பட்போரா மற்றும் சோடிபோரா போன்ற அந்தந்த மொகல்லாக்களில் அமைந்துள்ளன. ஜாமியா மஸ்ஜித் பிரதான சௌக் மாலிக்போராவில் அமைந்துள்ளது. அச்சாபலுக்கு இரண்டு தாருல் உலூம்கள் உள்ளன. ஒன்று பிரதான சௌக்கிலும் மற்றொன்று சோடிபோராவிலும் உள்ளன.
# அச்சாபல், பாரமுல்லா

## சுகாதாரம்

இந்த கிராமத்தில் ஒரு அரசு ஆரம்ப சுகாதார மையம் உள்ளது. இது குறைந்த அடிப்படை வசதிகளைக் கொண்டுள்ளது. எனவே நோயாளிகள் சிறந்த சுகாதார வசதிகளைத்தேடி சோப்பூர், பாரமுல்லா நகரங்ளுக்குச் செஇகிறார்கள். இந்த கிராமத்தில் உள்ளூர் மருத்துவர்களின் 3 மருத்துவமனைகள் உள்ளன. இதில் ஒன்றை நசீன்போராவில் மருத்துவர் கக் கசன் மாலிக் நடத்துகிறார், அசுதான்போராவில் மருத்துவர் முக்தர் பாபா நடத்தும் இரண்டாவது மற்றும் மருத்துவர் பிர்தசு மாலிக் நடத்தும் ஜாமியா மஸ்ஜித் அருகே மாலிக்போராவில் மூன்றாவது மருத்துவமனை உள்ளன.
# கங்காதர் வி. சித்தல்

**கங்காதர் வித்தோபா சித்தல்** (Gangadhar Vithoba Chittal) (1923-1987) கன்னட கவிஞரும், கர்நாடக சாகித்ய அகாதமி விருதைப் பெற்றவருமாவார். இவர் கன்னட எழுத்தாளர் யசுவந்த் வித்தோபா சித்தலின் மூத்த சகோதரராவார். இவர் இந்திய அரசாங்கத்தில் பல நிர்வாக பதவிகளை வகித்துள்ளார். மேலும் பல இந்திய தூதரகங்கள் மற்றும் இணைத்தூதரகங்களை தணிக்கை செய்துள்ளார். வெள்ளையனே வெளியேறு போராட்டத்தின் போது (1942), அதில் பங்கேற்றதால் சித்தல் தனது கல்லூரியில் இருந்து விலக்கப்பட்டார்.
# கங்காதர் வி. சித்தல்

## ஆரம்பக்காலம் மற்றும் கல்வி

கனேஅள்ளியில் பிறந்த சித்தால் தனது சொந்த ஊரில் ஆரம்பக் கல்வியை முடித்தார். 1940 ஆம் ஆண்டில் கும்தா என்ற ஊரில் உள்ள கிப்ஸ் உயர்நிலைப் பள்ளியில் மெட்ரிகுலேசன் படித்து மும்பை மாகாணத்தில் முதலிடம் பிடித்தார். அப்போதைய மும்பை மாகாணத்தில் மகாராட்டிரா, குஜராத், கர்நாடகாவின் ஒரு பகுதி மற்றும் மத்திய பிரதேசத்தின் ஒரு பகுதி ஆகிய பகுதியிலிருந்து இவரது சாதனை மிகவும் பாராட்டத்தக்கது. இவரது சாதனைக்காக சித்தல் கர்நாடகவின் தார்வார் கல்லூரியால் கௌரவிக்கப்பட்டார். பின்னர், தார்வாரில் இவர் தனது கல்லூரிப் படிப்பை முடித்தார். பின்னர் சாங்லியின் வில்லிங்டன் கல்லூரியில் ஆங்கில இலக்கியம் படித்து அதிலும் முதலிடம் பெற்றார். வில்லிங்டனில் எஸ். ஆர். ஏகுண்டி சித்தலின் வகுப்புத் தோழராகவும், வி. கே. கோகாக் மற்றும் ஆர். எஸ். முகலி இவரது பேராசிரியர்களாகவும் இருந்தனர்.
# கங்காதர் வி. சித்தல்

## அரசுப் பதவிகள்

சாங்லியில் பட்டம் பெற்ற பிறகு, சித்தல் 1948 இல் இந்திய தணிக்கை மற்றும் கணக்குத்துறையில் சேர்ந்தார். ஆரம்பத்தில் இவர் மும்பையில் உதவி இயக்குநராகப் பணியாற்றினார். பின்னர் வாசிங்டன் டி.சிக்கு தணிக்கை துணை இயக்குநராக சென்றார். வாசிங்டன் டி. சி இல் இவரது பங்களிப்பு முடிந்த பிறகு, அங்கிருந்து மாற்றப்பட்டார். புது தில்லி, நீர்பாசனம் மற்றும் மின் அமைச்சகத்தின் துணை செயலாளராகவும், பின்னர், புதுதில்லியில் மாநிலக் கணக்காளர் தணிக்கை இயக்குநராக மாற்றப்பட்டார். அதைத் தொடர்ந்து, தணிக்கை இயக்குநராக இலண்டன் சென்றார். இறுதியாக, இவர் மும்பை, மேற்கு இரயில்வேயில் தணிக்கை இயக்குநராகப் பணியாற்றி ஓய்வு பெற்றார்.
# கங்காதர் வி. சித்தல்

## விருதுகள்

1983 ஆம் ஆண்டில், கன்னட இலக்கியத்திற்கு இவர் செய்த பங்களிப்புகளுக்காக கர்நாடக சாகித்திய அகாதமி (கர்நாடக மாநில இலக்கிய சங்கம்) கௌரவித்தது.
# கங்காதர் வி. சித்தல்

## இறப்பு

சிறு வயதிலேயே சித்தல் பார்கின்சன் நோயால் பாதிக்கப்பட்டார். இது இவரது திறமையான மற்றும் விதிவிலக்கான இலக்கிய வாழ்க்கையை குறைத்தது. இவர் தனது 63 வயதில் இந்த நோயால் இறந்தார்.
# சுப்பண்ணா ஆர். ஏகுண்டி

**சுப்பண்ணா ஆர். எகுண்டி** (Subbanna R. Ekkundi) (1923-1995) இவர் சாகித்ய அகாடமி விருது, தேசிய நல்லாசிரியர் விருது மற்றும் சோவியத் ஒன்றிய விருதைப் பெற்ற்றுள்ளார்.
# சுப்பண்ணா ஆர். ஏகுண்டி

## ஆரம்பக் கல்வி

ஏகுண்டி 1923 ஆம் ஆண்டில் ஆவேரி மாவட்டத்தில் இரானேபென்னூரில் பிறந்தார். இவரது தந்தை இரங்கநாத் மற்றும் தாய் இராஜக்கா. சாங்லியில் உள்ள வில்லிங்டன் கல்லூரியில் இலக்கிய மாணவர். வில்லிங்டனில், வி.கே.கோகக் மற்றும் ஆர்.எஸ்.முகலி ஆகியோர் ஏக்குண்டியின் பேராசிரியர்களாக இருந்தனர். கனஅள்ளியைச் சேர்ந்த ஏகுண்டி மற்றும் கங்காதர் வி சித்தல் ஆகியோர் வில்லிங்டனில் வகுப்பு தோழர்களாக இருந்தனர். 1944 ஆம் ஆண்டில், இளங்கலை இலக்கியத்தில் பட்டம் பெற்ற பிறகு சுப்பண்ணா ஏகுண்டி, பாங்கிகோட்லாவின் ஆனந்தாசரமம் உயர்நிலைப் பள்ளியில் ஆசிரியராகச் சேர்ந்து 1977 ஆம் ஆண்டில் அந்த நிறுவனத்தின் தலைமை ஆசிரியராக ஓய்வு பெற்றார்.
# சுப்பண்ணா ஆர். ஏகுண்டி

## இலக்கியம்

1992 ஆம் ஆண்டில், கன்னடத்தில் பாக்குலாடா ஹூவுகலு என்ற இவரது சிறந்த கவிதைப் படைப்பிற்காக சாகித்ய அகாடமி மற்றும் கர்நாடக சாகித்ய அகாடமி விருதுகள் வழங்கப்பட்டன. இரண்டாம் இந்தோ-சீனா போரின் போது எழுதப்பட்ட இவரது கவிதை இலதக் இராலி நேபா இராலி நல்ல வரவேற்பைப் பெற்றது. இவரது அரசியல் அனுதாபங்கள் பொதுவுடமைக் கட்சியுடன் இருந்தன. ஓய்வு பெற்ற பிறகு, இவருக்கு தேசிய நல்லாசிரியர் விருது வழங்கப்பட்டது. பல கவிதைகள் மற்றும் சிறுகதை படைப்புகளை எழுதியுள்ளார். இந்திய இலக்கியத்தின் கலைக்களஞ்சியத்தில் உள்ள ஒரு இடுகையால் இவரது படைப்புகள் விவரிக்கப்பட்டுள்ளன. அரசியலைத் தவிர, இவரது கவிதை முதன்மையாக பாரம்பரிய இந்திய புராண மற்றும் மத கருப்பொருள்களுடன் தொடர்புடையது. இந்து தத்துவஞானிகளான ஆதிசங்கரருக்கும் மந்தனா மிஸ்ரருக்கும் இடையிலான பிரபலமான விவாதத்தைப் பற்றி இவரது உபய பாரதியில் விவரித்துள்ளார்.
# சுப்பண்ணா ஆர். ஏகுண்டி

## விருதுகள்

1970 ஆம் ஆண்டில், சோவியத் நாட்டின் விருது வழங்கப்பட்டது. அம்பியில் உள்ள கன்னட பல்கலைக்கழகத்தில் தனது ஆய்வறிக்கையை முடித்தார். இவரது முழுமையான கவிதைகளின் தொகுப்பு 2008 ஆம் ஆண்டில் *பெல்லாக்கி இந்து* என்ற புத்தகத்தில் வெளியிடப்பட்டது.
# அன்னை மீனாட்சி செவிலியர் கல்லூரி கோயம்புத்தூர்

**அன்னை மீனாட்சி செவிலியர் கல்லூரி** அன்னை மீனாட்சி செவிலியர் கல்லூரி, தமிழ்நாட்டில் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  
ஒரு தனியார் கல்லூரி.இக்கல்லூரி மதுக்காரை மார்க்கெட் ரோடு, கோயம்புத்தூர் மாவட்டம், தமிழ்நாட்டில் அமைந்துள்ளது.
# அன்னை மீனாட்சி செவிலியர் கல்லூரி கோயம்புத்தூர்

## அறிமுகம்

இக்கல்லூரி 1993 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# அன்னை மீனாட்சி செவிலியர் கல்லூரி கோயம்புத்தூர்

## படிப்புகள்

இக்கல்லூரியில் பட்டயம், இளங்கலை,முதுகலை செவிலியர் படிப்புகள் வழங்கப்பட்டு வருகின்றன.
# பொம்முக்குட்டி அம்மாவுக்கு

**பொம்முக்குட்டி அம்மாவுக்கு** என்பது 3 பெப்ரவரி 2020 முதல் 5 திசம்பர் 2020 ஆம் ஆண்டு வரை விஜய் தொலைக்காட்சியில் திங்கள் முதல் சனிக்கிழமை வரை பகல் 1 மணிக்கு ஒளிபரப்பான தொலைக்காட்சி நாடகத் தொடர் ஆகும். இது ஸ்டார் ஜல்சா தொலைக்காட்சியில் ஒளிபரப்பான 'மா டோமே சேர கும் அஷெனே' என்ற வங்காள மொழித் தொடரின் மறு ஆக்கம் ஆகும்.  
இந்த தொடரில் 'ரித்வா' என்பவர் பொம்மி என்ற கதாபாத்திரத்தில் நடிக்க, இவருடன் ரஷ்மிதா ரோஜா, கிரண், ஸ்ரீதேவி, ராஜ்குமார், நீபாபோன்ற பலர் நடித்துள்ளார்கள். குளோபல் வில்லேஜர்ஸ் நிறுவனம் சார்பில் இயக்குநர் பிரவீன் பென்னட் என்பவர் தயாரித்து மற்றும் இயக்கியுள்ளார்.
# பொம்முக்குட்டி அம்மாவுக்கு

## நடிகர்கள்

### முதன்மை கதாபாத்திரம்

- ரித்வா - பொம்மி/ஆர்த்தி
- ரஷ்மிதா ரோஜா - மீரா
- கிரண் - பிரகாஷ்
# பொம்முக்குட்டி அம்மாவுக்கு

## நடிகர்கள்

### துணைக் கதாபாத்திரம்

- ஸ்ருதி - பிரபா
- ராஜ்குமார் - தேவா
- ஸ்ரீதேவி - ரத்னா
- நீபா - வேணி
- சப்பினம் - அனு
- பிரவீன் - கெளதம்
- வைஷாலி - ஸ்வப்னா
# பொம்முக்குட்டி அம்மாவுக்கு

## நடிகர்களின் தேர்வு

இது ஒரு குடும்பம் சார்ந்த தொடர். இந்த தொடரில் வம்சம் தொடரில் நடித்த ஜெயஸ்ரீயின் மகள் முதல் முதலில் தொலைக்காட்சி தொடரில் நடித்துள்ளார். இவர் சூப்பர் மாம் 1.0 என்ற ஜீ தமிழ் குழந்தைகள் நிகழ்ச்சியில் பங்கு பெற்றுள்ளார். இவருடன் கனா காணும் காலங்கள் என்ற தொடரில் நடித்த கிரண் நடிக்கின்றார். கன்னட தொலைக்காட்சி நடிகை ரஷ்மிதா ரோஜா என்பவர் மீரா என்ற கதாபாத்திரம் மூலம் தமிழ் தொலைக்காட்சித் துறைக்கு அறிமுகமாகிறார். இவர்களுடன் ராஜ்குமார் மற்றும் ஸ்ருதி ஒரு முக்கிய கதாபாத்திரங்களில் நடித்துள்ளார்கள்.
# பொம்முக்குட்டி அம்மாவுக்கு

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# புரிகோல்

**புரிகோல் ** *(pitchfork)* என்பது நீணட கோலில் இரண்டு அல்லது மூன்று புரிக் கூரலகு பூட்டிய வேளாண்/தோட்டக் கருவியாகும், இது போரில் இருந்து வைக்கோலை எடுத்து அளைந்து வீசி அப்புறப்படுத்தப் பயன்படுகிறது. புரிகோலால் கூலத் தட்டுகளையும் இலைகளையும் எடுத்து வீசி அப்பறத்தலாம்.  
இச்சொல் இதை விட தடித்த மூன்று அல்லது நான்கு புரி கூரலகுகளை உடைய மண்ணைக் கிளறித் தளர்த்தும் தோட்டக் கருவிக்கும் பயன்படுகிறது.தோட்டங்களில் இப்பணிக்காக கம்பிமுள் வாரியும் பயன்படுகிறது. வேளாண்மை சார்ந்த ஓவியங்களிலும் புரிகோலின் உருவம் தீட்டப்படுகிறது.
# புரிகோல்

## மாற்றுச் சொற்கள்

இங்கிலாந்தின் சில பகுதிகளில், இது *கிடுக்கி (prong)* எனவும் வழங்குகிறது. அயர்லாந்தின் சில பகுதிகளில், நான்கு கூரலகுப் புரிகோலைக் குறிக்க *இடுக்கி (sprong)* எனும் சொல்லும் வழங்குகிறது.
# புரிகோல்

## விவரிப்பு

இயல்பான புரிகோலி இரண்டு அல்லது மூன்று கூரலகுகளே கோலின் நுனியில் பொருத்தப்பட்டிருக்கும். பொதுவாக புரிகோலின் கூரலகுகள் எஃகாலோ வார்ப்பிரும்பாலோ வேறு பொன்மக் கலவையாலோ சேய்யப்படும். சிலவேளைகளில் மரத்தாலும் மூங்கிலாலும் செய்யப்படலாம். இதன் கைப்பிடி அல்லது கோல் மரத்தல் ஆனதக அமையும். கோல், நெகிழி அல்லது தொய்வ உறையிட்டோ இடாமலோ அமையலாம்.  
உண்மையான புரிகோல்களில் இரண்டு அல்லது மூன்று கூரலகுகள் அமையும். ஆனால், உரப் புரிகோல்களில் நான்கோ அதற்கு மேற்பட்டோ கூட கூரலகுகள் அமைவதுண்டு. என்றாலும் வைக்கோல், கூலத்தட்டுகளைப் போன்ற் தளர்ந்த பொருட்களைக் கையாள நான்கு புரி புரிகோல்களௌம் பயன்படுகின்றன. இதில் பத்து புரி கூரலகுகளும் அமையலாம்.  
புரிகோலின் கூரலகு எண்ணிக்கை கையாளும் பொருளைச் சார்ந்துள்ளது. தூசு, மணல், சல்லிக் கற்கள் போன்றவற்றைக் கையாள நெருக்கமாக அமைந்த பல கூரலகு புரிகோல் தேவைப்படுகிறது. வைக்கோல், தட்டுகளைப் போன்ற பொருட்களைக் கையாள இரண்டு அல்லது மூன்று கூரலகுகளே போதுமானதாகும்.
# மினட் த சில்வா

**மினட் த சில்வா** (**Minnette de Silva** ( சிங்களம் : මිනට් ද සිල්වා ; 1 பிப்ரவரி 1918 - 24 நவம்பர் 1998) என்பவர் இலங்கையின் நவீன கட்டடக்கலை பாணியின் முன்னோடியாகக் கருதப்படுபவரும், பன்னாட்டு அளவில் அங்கீகரிக்கப்பட்ட கட்டிடக் கலைஞர் ஆவார். த சில்வா இலங்கை கட்டிடக்கலை கல்வி நிறுவனத்தின் உறுப்பினராக இருந்தவர்.  
இலங்கையின் முதல் பெண் கட்டிடக் கலைஞர் த சில்வா ஆவார். மேலும் 1948 ஆம் ஆண்டில் பிரித்தானியக் கட்டிடக்கலைஞர்களுக்கான அரச சங்கத்தின் கூட்டாளராக தேர்ந்தெடுக்கப்பட்ட முதல் ஆசிய பெண்ணும் இவர் ஆவார். மேலும் டி சில்வா 1947 இல் நவீன கட்டிடக்கலை சர்வதேச பேராயத்தின் ( *Congrès Internationaux d'Architecture Moderne*) முதல் ஆசிய பிரதிநிதியாகவும், மார்க் என்ற கட்டடக்கலை இதழின் நிறுவன உறுப்பினர்களில் ஒருவராகவும் இருந்தார். இவரது வாழ்க்கையின் பிற்காலத்தில், கட்டிடக்கலைக்கு இவர் செய்த பங்களிப்புக்காக SLIA தங்கப் பதக்கம் இவருக்கு வழங்கப்பட்டது, குறிப்பாக 'வெப்பமண்டல பகுதிக்கக்களில் பிராந்திய நவீனத்துவத்தை' வளர்ப்பதற்கான இவரது முன்னோடி பணிகளுக்காக இந்த பதக்கம் வழங்கப்பட்டது.
# கம்பிமுள் வாரிகள்

**கம்பிமுள் வாரி** *(rake)* (Old English *raca*, cognate with Dutch *raak*, German *Rechen*, from the root meaning "to scrape together", "heap up" என்பது தோட்டவேலைக்கான விளக்குமாறு ஆகும்; இதில் கம்புமுட்கள் அல்லது கூரலகுகள் கைப்பிடிக்குச் செங்குத்தாக பூட்டப்பட்டிருக்கும். இது இலைகள், கூலத் தட்டுகள், புல், குப்பைகள் வார உதவுகிறது; மண்ணைக் கிளறித் தளர்த்தவும் மென்களைகளை அகற்றவும் தரையைச்சமன்படுத்தவும் உலர்ந்த புல்லை அகற்றவும் தோட்டவேளையில் பரம்பு செய்யும் வேலைகளைச் செய்யவும் பயன்படுகிறது.
# அம்பிகா பிள்ளை

**அம்பிகா பிள்ளை** (Ambika Pillai) இந்தியாவில் கேரளாவின் கொல்லத்திலிருந்து வந்த அழகுக்கலைத் துறையில் ஒரு சிகையலங்கார நிபுணராகவும் ஒப்பனை கலைஞராகவும் இருக்கிறார். விளம்பரப் பிரச்சாரங்கள், அணிவகுப்பு நிகழ்ச்சிகள், ஆடை அலங்கார அணிவகுப்பு படங்கள் மற்றும் தலையங்கங்களில் இவரது பணி தொடர்கிறது.
# அம்பிகா பிள்ளை

## தனிப்பட்ட வாழ்க்கை

கேரளாவின் கொல்லத்தில் முந்திரி ஏற்றுமதியாளரான கோபிநாத் பிள்ளை மற்றும் சந்தா கோபிநாத் பிள்ளை ஆகியோருக்கு அம்பிகா பிறந்தார். இவர் ஒரு ஆடம்பரமான குழந்தைப் பருவத்தைக் கொண்டிருந்தார். கொல்லத்தின் உப்பங்கழிகளால் ஒரு மாளிகை போன்ற வீட்டில் வசித்து வந்தார். 1980 ஆம் ஆண்டில் தனது 17 வயதில் சுரேந்திர நாத் என்பவரை மணந்தார். திருமண வாழ்க்கைக்காக கல்கத்தா சென்றார். ஆனால் வாழ்க்கை இவர் விரும்பிய வழியில் செல்லவில்லை.ஒரு சிறிய படுக்கை அறை கொண்ட அடுக்குமாடி இல்லத்தில் தனது வாழ்க்கையை முன்னோக்கி எடுத்துச் செல்வதில் திருப்தி அடைய வேண்டியிருந்தது. இவர்களுக்கு கவிதா என்ற ஒரு மகள் பிறந்தார். பின்னர் இவர் 1993 இல் ராகேஷ் என்பவரைத் (ராக்கி) திருமணம் செய்து கொண்டார். ஆனால் அவரது அதிகப்படியான குடிப்பழக்கம் மற்றும் சூதாட்டம் காரணமாக அம்பிகா அவரை விட்டு வெளியேறினார். இவரது மூன்று சகோதரிகளான கோபிகா, ரேணுகா மற்றும் தேவிகா ஆகியோரும் அழகுக்கலைப் பயிற்சி பெற்றுள்ளனர்32.0மேலும் முடி மற்றும் தோல் தயாரிப்பிலும் உள்ளனர். அம்பிகா புதுதில்லியில் வசிக்கிறார். ஆனால் அடிக்கடி திருவனந்தபுரம் மற்றும் கொச்சிக்கு சென்று வருகிறார்.
# அம்பிகா பிள்ளை

## தொழில்

ஒரு சிகையலங்கார நிபுணராக தனது வாழ்க்கையைத் தொடங்கிய இவர் ஒப்பனைக்கு சென்றார். அம்பிகா தனது முதல் சிகையலங்கார நிலையத்தை தொடங்கியபோது அதை அம்பிகா 'விஷன்ஸ்' என்று அழைத்தார். பின்னர் அதை ஒரு அடையாளமாக உருவாக்க முடிவு செய்தார். தற்போது அம்பிகா பிள்ளையே ஒரு அடையாளம்.
# அம்பிகா பிள்ளை

## விருதுகள்

| வோக் சிறந்த ஒப்பனை கலைஞர் விருது | 2011 |
| --- | --- |
| சிறந்த முடி மற்றும் ஒப்பனை கலைஞருக்கான காஸ்மோபாலிட்டன் வேடிக்கையான, அச்சமற்ற பெண் விருதுகள் | 2009 |
| பாரத் நிர்மான் சிறந்த சாதனையாளர் விருது |  |
| பஞ்சாபி தோட்டம் |  |
| ராஜோரி பூங்கா |  |
| மால்வியா நகர் |  |
| குர்கான் |  |
| சத்தர்பூர் |  |
| மாதிரி நகரம் |  |
| கொச்சி |  |
| திருவனந்தபுரம் |  |
# அம்பிகா பிள்ளை

## தொலைக்காட்சி நிகழ்ச்சியில் நடுவர்

- மிதுக்கி ( மழவில் மனோரமா )
- மலையாளி வீட்டம்மா (மலர்கள் தொலைக்காட்சி)
# அரிச்சந்திராபுரம்

**அரிச்சந்திராபுரம்** (Harichandirapuram) என்பது இந்தியாவின், தமிழ்நாட்டின், திருவள்ளூர் மாவட்டம், திருவாலங்காடு ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.
# அரிச்சந்திராபுரம்

## மக்கள் வகைப்பாடு

இவ்வூர் மாவட்டத் தலைநகரான திருவள்ளூரில் இருந்து மேற்கே 20 கி.மீ. தொலைவிலும், திருவாலங்காட்டில் இருந்து 12 கி.மீ தொலைவிலும், சென்னையில் இருந்து 62 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1394 வீடுகள் உள்ளன. கிராமத்தின் மொத்த மக்கள் தொகை 5811 பேர் ஆவர். இதில் ஆண்கள் 2,966 பேரும் பெண்கள் 2,845 பேரும் உள்ளடங்குவர். மக்களின் கல்வியறிவு விகிதமானது 71.4% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும். இந்த ஊரில் உள்ள மக்களில் பாதிக்கு மேற்பட்டவர்கள் இசுலாமியர்கள் ஆவர். இந்த இசுலாமிய மக்களின் முதன்மைத் தொழில் ஊர் ஊராக சென்று கத்தி போன்றவற்றிற்கு சாணை பிடித்தல் ஆகும்.
# அகிங்கம்

**அகிங்கம்** (*Akingam*) என்பது தெற்கு காஷ்மீரில் உள்ள ஒரு கிராமம் மற்றும் இந்திய மாநிலமான ஜம்மு-காஷ்மீரில் அனந்த்நாக் மாவட்டத்தில் புதிதாக உருவாக்கப்பட்ட வட்டமாகும். இது அனந்த்நாகில் உள்ள லால் சௌக்கிலிருந்து சுமார் 14.2 கிலோமீட்டர் (8.8 மைல்) தொலைவில் உள்ளது. இது அச்சாபல் மற்றும் கோகர்நாக் சுற்றுலா தலங்களுக்கு ஒரு வழியாக உள்ளது. வருவாய் பதிவுகளில், அகிங்கம் கிராமம் இன்னும் மகான் சிவ பகவதி என்று அழைக்கப்படுகிறது. அருகிலுள்ள கிராமங்கள் மொக்ரிபுரா, கில்லர், படாசுகம், கார்த்போரா மற்றும் படூரா ஆகியன.
# அகிங்கம்

## புள்ளி விவரங்கள்

2011 இந்திய மக்கள் தொகை கணக்கெடுப்பின்படி , அகிங்கத்தில் 5,007 பேர் இருந்தனர். 755 குடும்பங்கள் வசித்து வந்தனர். இதில் 2,026 தொழிலாளர்கள் . 2,579 ஆண்களும், 2,428 பெண்களும் இருந்தனர். அகிங்கத்தின் மொத்த மக்கள் தொகையில் 17.93%, 898 பேர், 0-6 வயதுடைய குழந்தைகள்.  
அகிங்கத்தின் சராசரி பாலின விகிதம் 941 பெண்களும், 1,000 ஆண்களும் என இருந்தது. இது ஜம்மு-காஷ்மீரின் மாநில சராசரியை விட 889: 1000 ஆக இருந்தது. அகிங்கத்தின் குழந்தை பாலின விகிதம் ஜம்மு-காஷ்மீரின் சராசரியை விட 848: 1000 முதல் 862: 1000 வரை குறைவாக இருந்தது.  
2011 ஆம் ஆண்டில், அகிங்கத்தின் கல்வியறிவு விகிதம் 67.41% ஆகவும், ஜம்மு-காஷ்மீரின் கல்வியறிவு விகிதம் 67.16% ஆகவும் இருந்தது. அகிங்கத்தின் ஆண் கல்வியறிவு விகிதம் 76.40% ஆகவும், பெண் கல்வியறிவு விகிதம் 58.09% ஆகவும் இருந்தது.
# அகிங்கம்

## அடிப்படை வசதிகள்

இமயமலை மலைத்தொடரின் அடிவாரத்தில் ஒரு அரசு மேல்நிலைப்பள்ளி உள்ளது. இது அகிங்கத்திலிருந்து 200 மீட்டர் (தோராயமாக) தொலைவில் அமைந்துள்ளது.  
அரசு முதன்மை சுகாதார மையம் ஒன்று 20 மீட்டர் தொலைவில் உள்ளது  
நன்கு நிறுவப்பட்ட சுற்றுலா மையத்துடன் ஜம்மு & காஷ்மீர் அரசாங்கத்தால் அகிங்கம் சுற்றுலா கிராமத்தின் நிலையை கொண்டுள்ளது. அகிங்கம் கிராமம் காஷ்மீரி பண்டிதர்களின் பந்த் கலைஞர்களைக் கொண்டிருந்தது. ஆனால் அவர்கள் 1990 ல் கிராமத்தை விட்டு வெளியேறினர். அகிங்கம் மக்கள் ஆழ்ந்த சூபி மற்றும் தோற்றத்தில் தத்துவவாதிகள் ஆவர்.  
அகிங்கம் பல பாரம்பரிய மற்றும் புனித தளங்களால் சூழப்பட்டுள்ளது. இது பழமையான ஜாமியா மஸ்ஜித் (போனகம்), மிகப்பெரிய ஜாமியா மஸ்ஜித் ஷரீப் பெத்காம், ஜியாரத் ஷரீப் சதா ரேஷி சாஹிப் மற்றும் இஸ்லாமிய துறவி ஷா-இ-அஸ்ரரின் ஜியாரத் ஷரீப் ஆகியவற்றைக் கொண்டுள்ளது. இதற்கு நன்கு நிறுவப்பட்ட சுற்றுலா மையத்துடன் ஜம்மு & காஷ்மீர் அரசு சுற்றுலா கிராமத்தின் அந்தஸ்தை வழங்கியது. .
# அகிங்கம்

## அடிப்படை வசதிகள்

### சிவ பகவதி கோயில்

ஜகதாம்பாவின் புகழ்பெற்ற ஆலயம் ஸ்ரீ சிவ பகவதி ஜம்மு-காஷ்மீர் கரையான அகிங்கத்திலிருந்து 240–250 மீட்டர் (தோராயமாக) அமைந்துள்ளது. தேவதாரு மற்றும் பரந்த மேய்ச்சல் நிலங்களுடன் அழகான காடுகளின் அடிவாரத்தில் இந்த ஆலயம் அமைந்துள்ளது. சிவ பகவதி கோயில் இப்பகுதியின் பழமையான புனித இடமாகும்.
# அச்சாபல்

**அச்சாபல் (Achabal**) (உள்ளூரில் அச்வல் எனவும் அழைக்கப்படும்) இந்தியாவின் ஜம்மு காஷ்மீர் ஒன்றிய பிரதேசத்தில் உள்ள அனந்த்நாக் மாவட்டத்தில் உள்ள ஒரு நகரமாகும்.  
அனந்த்நாக் நகரிலிருந்து 9.1 கி.மீ தூரத்தில் உள்ள அச்சாபல் ஒரு முக்கியமான சுற்றுலா தலமாகும். முகலாயர்களால் வளர்க்கப்பட்ட ஒரு தோட்டத்தால் சூழப்பட்ட ஒரு பழங்கால நீரூற்றுக்கு இந்த இடம் குறிப்பிடத்தக்கது. தோட்டத்தின் மேல் பகுதி கி.பி 1616 இல் மாலிகா நூர் ஜெஹான் பேகத்தால் 'பாக்-இ-பேகம் அபாத்' என்று அழைக்கப்பட்டது. மேலும் சாஹிப் அபாத் என்வும் புகழ்பெற்றது. இதில் ஒரு தர்க்கரீதியான விளக்கில் வெப்பம் பெறும் நீர் புதையல் உள்ளது. .  
முகலாய பேரரசர்களால் சிறிய அருவிகளும் நீரூற்றுகளும் அமைக்கப்பட்டுள்ளன. தோட்டத்தில் இருக்கும் ஒரு மசூதி முகலாய இளவரசர் தாரா ஷிக்வாவால் கட்டப்பட்டதாக நம்பப்படுகிறது. அச்சாபல் ஒரு காலத்தில் பேரரசி நூர் ஜெஹானுக்கு ஒரு மகிழ்ச்சியான இடமாக இருந்தது. ஒரு மீன் கூடமும் அருகிலேயே அமைந்துள்ளது. அச்சாபல் தோட்டங்கள் என்று அழைக்கப்படும் முகலாய தோட்டத்தின் தளம் அச்சாபல் ஆகும் .
# அச்சாபல்

## நிலவியல்

அச்சாபல் 33.68 ° தெற்கு 75.23 ° கிழக்கில் அமைந்துள்ளது. இது சராசரி கடல் மட்டத்திலிருந்து 1936 மீட்டர் (6352 அடி) உயரத்தில் உள்ளது.
# அச்சாபல்

## வரலாறு

கி.பி 15 ஆம் நூற்றாண்டில் அச்சாபல் காஷ்மீர் இராச்சியத்தின் ஒரு பகுதியாக இருந்து வருகிறது. முன்னதாக இது " காஷ்மீரியத்தின் " கீழ் இருந்தது - காஷ்மீர் மக்களின் "சமூக மற்றும் கலாச்சார உணர்வு" உருவாக்கப்பட்டது.  
முகலாய பேரரசர்களான அக்பர், முகலாய பேரரசர் ஜஹாங்கிர், காஷ்கரின் சுல்தான் சைத் கான், சுல்தான் கியாஸ்-உத்-தின் ஜைன்-உல்-அபிதீன், முகலாய பேரரசி நூர் ஜஹான், தாரா ஷிகா மற்றும் பலர் இந்த இடத்தை ஆட்சி செய்துள்ளனர்.
# அச்சாபல்

## புள்ளிவிவரங்கள்

2001 இந்திய மக்கள் தொகை கணக்கெடுப்பில், அச்சாபலின் மக்கள் தொகை 5835 ஆகும். ஆண்களில் 53% மக்களும், பெண்கள் 47% பேரும் உள்ளனர். அச்சாபலின் சராசரி கல்வியறிவு விகிதம் 65% ஆகும். இது தேசிய சராசரியான 59.5% ஐ விட அதிகமாகும். ஆண்களில் 65% மற்றும் பெண்கள் 35% கல்வியறிவு பெற்றவர்கள். மக்கள் தொகையில் 12% 6 வயதுக்குட்பட்டவர்கள்.
# சிகுர்ஹல்லா ஆறு

**சிகுர்ஹல்லா ஆறு** (Sigurhalla river) என்பது நீலகிரி மாவட்டத்திலுள்ள மலைகள் வழியே ஓடும் ஆறாகும். இந்த ஆறு சுமார் 50 கி.மீ தொலைவுக்கு பாய்கிறது. இந்த ஆறானது கல்லட்டி பள்ளத்தாக்கின் சாண்டிநல்லா ஆற்றுப்பகுதியில் தோன்றுகிறது. அங்கிருந்து நீலகிரி வடக்கு பீடபூமியின் வடிகால் பரப்பில் ஓடி, பலஹட்டிக்கு வந்து மாயாற்றில் கலக்கிறது. இந்த ஆறாறது முதுமலையை ஒட்டிய வறண்ட பகுதிகளில் பாய்வதால் முக்கியத்துவம் வாய்ந்த ஆறாக உள்ளது. இந்த ஆறு பாயும் பகுதியில் யானை, புலி, காட்டு மாடு, கழுதைப்புலி போன்ற காட்டுயிர்கள் உள்ளன. இந்த ஆற்றில் முதலை, நீர்நாய் போன்றவற்றிற்கு உறைவிடமாக இருந்தன. இதன் அருகில் உள்ள கிராமங்களுக்கு ஒரு முக்கிய நீராதாரமாக இருந்தது. இந்த ஆற்றின் இரு புரறங்களிலும் வெள்ளை மருது, ஆல், அரசமரம், மூங்கில் உள்ளிட்ட தாவர சோலைகள் காணப்பட்டன. இந்நிலையில் 1965 க்குப் பிறகு பைக்காரா நீர் மின் நிலையத்தின் ஒரு பகுதியாக சாண்டிநல்லா ஆற்றைத் தடுத்து ஒரு அணை கட்டியதால், இந்த சிகுர்ஹல்லா ஆற்றின் நீரோட்டம் தடைபட்டது. பேராறாக ஓடிய இந்த ஆறு ஓடையாக சுருங்கியது. இதன் தொடர்ச்சியாக வாற்றாத இந்த ஆறானது 1968 கோடையில் வற்றியது. இதனால் இதில் இருந்த மீன்கள் எல்லாம் இறந்தன. யானைகள் போன்ற காட்டுயிர்கள் நீரின்றி தவித்தன. இந்த ஆற்றின் வரலாறு பற்றியும் இது நீர்வரத்தின்றி வரண்டது குறித்தும் ஈ. ஆர் சி. டேவிதர் என்னும் சூழலியல் எழுத்தாளர் 'cheetal walk' என்ற நூலில் பதிவு செய்தார். இதைப் படித்த தமிழ்நாடு வனத்துறை கூடுதல் வழக்கறிஞராக இருந்த சந்தானராமன் என்பவர். இது குறித்து குறித்து பேராசிரியர்கள் மேற்கொண்ட ஆய்வுகளையும் திரட்டி 2017 ஆம் ஆண்டு தமிழக அரசின் முதன்மைச் செயலாளருக்கு அன்ப்பிய விண்ணப்பத்தில், சிகுர்ஹல்லா ஆற்றின் நீரோட்டத்தை பராமரிக்க காமராஜ் சாகர் அணையில் இருந்து ஒரு குறிப்பிட்ட அளவு நீரை ஆண்டுதோறும் சனவரி முதல் மே மாதம்வரை திறந்துவிடுமாறு கோரிக்கை விடுத்தார். இதையடுத்து அணையின் மேல்கொடமுண்ட் பகுதியில் இருந்து ஆற்றில் நாள்தோறும் இரண்டாயிரம் கன அடி நீரை திறந்துவிட தமிழக தலைமைச் செயலாளர் பரிந்துரைத்தார். இதன் காரணமாக அவ்வாறே நீர் திறக்கப்பட்டு ஆற்றின் நீரோட்டம் பாதுகாக்கப்பட்டது. இதனால் காட்டுயிர்களுக்கான நீரும் அறைறை ஒட்டிய தாவரங்களும் புதுவாழ்வு பெற்றன.
# சத்ய பால் அகர்வால்

**சத்ய பால் அகர்வால்** (Satya Paul Agarwal) இவர் ஒரு இந்திய நரம்பியல் அறுவை சிகிச்சை நிபுணரும், கல்வியாளரும் மற்றும் பொது சுகாதார இவர் இந்திய செஞ்சிலுவை சங்கத்தின் தற்போதைய பொதுச்செயலாளரராகவும் இருக்கிறார். மருத்துவம் மற்றும் பொது சுகாதாரத் துறைகளில் இவர் செய்த சேவைகளுக்காக இந்திய அரசு 2010 ல் வருக்கு மூன்றாவது மிக உயர்ந்த குடிமகன் விருதான பத்ம பூசண் விருது வழங்கியது.  
தொற்றுநோய் கட்டுப்பாட்டு நடவடிக்கைகள் மற்றும் 2004 சுனாமி போன்ற பல பேரழிவு நிவாரண நடவடிக்கைகளின் போது அகர்வால் தீவிரமாக செயல்பட்டார். அதற்காக இவருக்கு ஹென்றி துனன்ட் பதக்கம் வழங்கப்பட்டது. இவர் பல புத்தகங்களையும் கட்டுரைகளையும் எழுதியுள்ளார். இவர் *உடல்நலம்* குறித்த *செஞ்சிலுவை சங்கம் மற்றும் செம்பிறை சட்டப்பூர்வ கூட்டங்களின்* செய்தித் தொடர்பாளராக இருக்கிறார். பாதுகாப்பான நீர் மற்றும் மேம்பட்ட சுகாதாரத்திற்கான அணுகல் சார்ந்த கருத்தரங்குகள் மற்றும் மாநாடுகளில் பல விரிவுரைகள் மற்றும் முக்கிய உரைகளை நிகழ்த்தியுள்ளார்
# சத்ய பால் அகர்வால்

## பதவிகள்

- 2005 முதல் இந்திய செஞ்சிலுவை சங்கத்தின் பொதுச் செயலாளர்
- சுகாதார சேவைகள் பணிப்பாளர் நாயகம் , இந்திய அரசு &nbsp; - 1996 முதல் 2005 வரை
- இந்திய காசநோய் சங்கத்தின் தலைவர்
# சத்ய பால் அகர்வால்

## விருதுகள் மற்றும் அங்கீகாரங்கள்

- பத்ம பூசண் &nbsp; - 2010
- காசநோய்க்கான வாழ்க்கை நேர சாதனை விருது &nbsp; - 2005
- மருத்துவர் பி.சி.ராய் சிறந்த மருத்துவ நபருக்கான மரு. பி. சி. ராய் விருது &nbsp; - 2002
- ஹென்றி துனன்ட் பதக்கம் - சர்வதேச செஞ்சிலுவை சங்கம் மற்றும் செம்பிறை இயக்கம்
- பெல்ஜிய செஞ்சிலுவைச் சங்கம் தங்கப் பதக்கம், 2014 &nbsp;
# சத்ய பால் அகர்வால்

## எழுத்துகளில்

-
# முகமது அமீன் (வரலாற்றாசிரியர்)

**முகமது அமீன்** (Mohammad Amin ) (பிறப்பு:1928 சனவரி 22- இறப்பு: 2012 திசம்பர் 15 ) இவர் ஒரு இந்திய வரலாற்றாசிரியர் ஆவார். இந்தியாவின் புது தில்லியில் அமைந்துள்ள பல்கலைக்கழகமான ஜாமியா அம்டார்ட் என்ற உயர் கல்வி நிறுவனத்தின் துணைவேந்தராக இருந்த இவர் 2010 இல் பத்ம பூசண் விருது பெற்றுள்ளார்.
# முகமது அமீன் (வரலாற்றாசிரியர்)

## ஆரம்பகால வாழ்க்கை மற்றும் தொழில்

முன்னாள் ஐக்கிய மாகாணங்களின் அலகாபாத் மாவட்டத்தில் கங்கை நதிக்கரையில் உள்ள கசுபா மௌ- அய்மாவில் அமீன் பிறந்தார்.  
அமீன் குர்சத் என்பவரை மணந்தார். இத்தம்பதியருக்கு வரலாற்றாசிரியரும் உரோட்சு பல்கலைகழகத்தின் அறிஞருமான சாகித் அமீன் என்ற ஒரு மகனும், ஒரு ஊடக ஆளுமையாகவும், ஆசிரியராக உள்ள கசலா என்ற மகளும் இருக்கின்றனர்.  
இவரது பள்ளி கல்வி அலகாபாத்தில் தொடங்கியது, அங்கிருந்து முகலாய சராய் மற்றும் இறுதியாக பனாரசில் உள்ள குயின்ஸ் கல்லூரி பள்ளிக்கு சென்றார். அதைத் தொடர்ந்து, புகழ்பெற்ற வரலாற்றாசிரியரான சர் சபாத் அகமது கானின் கீழ் 1945 இல் அலகாபாத் பல்கலைக்கழகத்தில் வரலாற்றில் பட்டம் பெற்றார். 1949 ஆம் ஆண்டில் அலிகார் முஸ்லீம் பல்கலைக்கழகத்தில் வரலாறு மற்றும் சட்டம் இரண்டிலும் முதுகலைப் பட்டம் பெற்றார்.
# முகமது அமீன் (வரலாற்றாசிரியர்)

## ஆரம்பகால வாழ்க்கை மற்றும் தொழில்

### தொழில்

முகமது அமீன் ஒரு வழக்கறிஞராக, 1947 இல், பச்சன் என்ற வழக்கறிஞரின் கீழ் பயிற்சி பெற்றார். இருப்பினும், ஒரு வழக்கறிஞராக இவரது வாழ்க்கை குறுகிய காலமாக இருந்தது. இவர் 1949 இல் டெல்லியில் உள்ள செயின்ட் ஸ்டீபன் கல்லூரியில் விரிவுரையாளராக சேர்ந்தார். 1952 இல் இவர் கார்னெல் பல்கலைக்கழகத்திலும் பின்னர் இசுடான்போர்டு பல்கலைக்கழகத்திலும் முதுகலைப் பட்டம் பெற்றார் (1962 ). 1993 வரை அங்கு பணியாற்றினார்.  
இந்திரா காந்தி உடற்கல்வி மற்றும் விளையாட்டு அறிவியல் நிறுவனத்தின் நிர்வாகக் குழுவின் தலைவராகவும் இருந்தார்
# முகமது அமீன் (வரலாற்றாசிரியர்)

## இறப்பு

அமீன் வயது தொடர்பான நோய்களுக்கு ஆளாகி டிசம்பர் 15, 2012 அன்று தனது 84 வயதில் இறந்தார்.
# 2019-20 ஆஸ்திரேலிய புதர்த்தீ பருவநிலை

**2019-20 ஆஸ்திரேலிய புதர்த்தீ பருவநிலை** என்பது 2019 ஆம் ஆண்டு ஜூன் மாதம் முதல் தற்போது வரையில் ஆஸ்திரேலியா நாடு தழுவிய குறிப்பாக தென்கிழக்குப் பகுதியில் ஏற்பட்டு வரும் காட்டுத்தீ வகையாகும். 2020ஆம் ஆண்டு சனவரி மாதம் 14ஆம் நாள் வரையில் தோராயமாக , அளவு பரப்பளவு மற்றும் தோராயமாக 5,900 கட்டிடங்கள் (சுமார் 2,204 வீடுகள் உட்பட) எரிந்து நாசமானது. மற்றும் இந்த காட்டுத்தீக்கு 29 நபர்களாவது இறந்திருக்கலாம் என அஞ்சப்படுகிறது. தோராயமாக சுமார் 100 கோடி விலங்கினங்கள் காட்டுத்தீயில் இறந்துள்ளது மற்றும் சில அரிய வகை உயிரினங்கள் அழிவு நிலைக்கு வந்துள்ளது. The bushfires are regarded by the நியூ சவுத் வேல்ஸ் நகர தீயணைப்பு சேவை இந்த கடுமையான காட்டுத்தீ தனக்கு அறிந்து வரலாற்றிலேயே மிக மோசமான புதர்த்தீ ஆகும் என அறிவித்துள்ளது. 2019ஆம் ஆண்டு திசம்பர் மாதம் நியூ சவுத் வேல்ஸ் அரசாங்கம் இந்த புதர்த்தீயினால் ஏற்பட்ட வரலாறு காணாத வெப்பம் மற்றும் வறட்சி காரணமாக அவசர நிலை பிரகடனம் செய்துள்ளது.
# வார்ப்புரு:தகவற்சட்டம் ஆறு/மணல்தொட்டி

</div>}}  
| headerstyle= background-color: #CEDEFF;  
| image =
| caption = }  
| image2 = }
| caption2 = }  
| image3 =  
| label1 = Etymology
| data1 = }}  
| class2 = nickname
| label2 = வேறு பெயர்(கள்)
| data2 = }  
| class3 = nickname
| label3 = பெயர்
| data3 = }  
| header5 = அமைவு  
| label6 = }}
| rowstyle6 =
| data6 = }}  
| label7 = }}
| rowstyle7 =
| data7 = }}  
| label8 = }}
| rowstyle8 =
| data8 = }}  
| label9 = }}
| rowstyle9 =
| data9 = }}  
| label10 = }}
| rowstyle10 =
| data10 = }}  
| header15 =  
| rowstyle16 = display:;
| data16 = }
| rowstyle17 = display:;
| data17 = }
| rowstyle18 = display:;
| data18 = }
| rowstyle19 = display:;
| data19 = }
| rowstyle20 = display:;
| data20 = }
| rowstyle21 = display:;
| data21 = }  
| label22 = முடியுமிடம்
| data22 =
| label23 = <div>&nbsp;&#8259;&nbsp;அமைவு</div>
| rowstyle23 =
| data23 = }
| label24 = <div>&nbsp;&#8259;&nbsp;ஆள்கூறுகள்</div>
| rowstyle24 =
| data24 = }
| label25 = <div>&nbsp;&#8259;&nbsp;உயர ஏற்றம்</div>
| rowstyle25 =
| data25 =  
| label30 = நீளம்
| rowstyle30 =
| data30 = }  
| label31 = வடிநிலம் பரப்பளவு
| data31 = }  
| label32 = அகலம்
| rowstyle32 =
| data32 =
| label33 = <span>&nbsp;&#8259;&nbsp;minimum</span>
| rowstyle33 =
| data33 =
| label34 = <span>&nbsp;&#8259;&nbsp;average</span>
| rowstyle34 =
| data34 =
| label35 = <span>&nbsp;&#8259;&nbsp;maximum</span>
| rowstyle35 =
| data35 =  
| label36 = Depth
| data36 =
| label37 = <span>&nbsp;&#8259;&nbsp;minimum</span>
| rowstyle37 =
| data37 = }
| label38 = <span>&nbsp;&#8259;&nbsp;average</span>
| rowstyle38 =
| data38 = }
| label39 = <span>&nbsp;&#8259;&nbsp;maximum</span>
| rowstyle39 =
| data39 = }  
| rowstyle50 = display:;
| data50 =
| rowstyle51 = display:;
| data51 = }
| rowstyle52 = display:;
| data52 = }
| rowstyle53 = display:;
| data53 = }
| rowstyle54 = display:;
| data54 = }  
| header55 =  
| label56 = பாயும் வழி
| data56 = }  
| label57 =
| data57 = }}  
| label58 = Landmarks
| data58 = }}  
| label59 = மாநகரங்கள்
| data59 = }}  
| label60 = மக்கட்தொகை
| data60 = }  
| label61 = Tributaries
| data61 =
| rowstyle61 =
| label62 = <span>&nbsp;&#8259;&nbsp;</span>
| rowstyle62 =
| data62 = }
| label63 = <span>&nbsp;&#8259;&nbsp;</span>
| rowstyle63 =
| data63 = }  
| label64 = நீர்தேக்கங்கள்
| data64 = }  
| label65 = அருவிகள்
| data65 = }  
| label66 = பாலங்கள்
| data66 = }  
| label67 = துறைமுகங்கள்
| data67 = }  
| label68 = }
| data68 = }  
| below = }  
}}<noinclude>  
</noinclude>
# அலைகள் ஓய்வதில்லை (தொலைக்காட்சித் தொடர்)

**அலைகள் ஓய்வதில்லை** என்பது சிங்கப்பூர் நாட்டு தமிழ்மொழி தகவல் நாடகத் தொலைக்காட்சி நிகழ்ச்சி ஆகும். இந்த நிகழ்ச்சியை செல்வா என்பவர் தொகுத்து வழங்க, ராஜேந்திரன், வில்சன் ஆகியோர் இயக்கியுள்ளார்கள். இது ஜனவரி 7, 2020 முதல் ஒவ்வொரு செவ்வாய்கிழமைகளிலும் இரவு 9:30 மணிக்கு சிங்கப்பூர் நாட்டு நேரப்படி ஒளிபரப்பாகி 31 மார்ச்சு 2020 இல் 12 அத்தியாயங்களுடன் நிறைவுபெற்றது.  
ஒளிபரப்பாகின்றது.  
இந்த நிகழ்ச்சி ஒவ்வொரு சமூகத்திற்கும் பின்னால் உள்ள கதைகளை ஆராய்ந்து, நம் முன்னோர்கள் இந்த நாட்டிற்கு எப்படி வந்தார்கள், இந்த நாட்டின் வளர்சிக்கு அவர்கள் எப்படி பங்குவைத்தார்கள் என்பதை விளக்கும் ஒரு நாடக கதை.
# லகேரி நகரம்

**லகேரி** என்பது இந்திய மாநிலமான ராஜஸ்தானின் பூந்தி மாவட்டத்தில் உள்ள ஒரு நகரம் மற்றும் நகராட்சி ஆகும். இது ராஜஸ்தானின் தென்கிழக்கில் மாநில தலைநகரான செய்ப்பூருக்கு தெற்கே 180 கிலோமீட்டர் (112 மைல்) தொலைவில் அமைந்துள்ளது. லகேரி 2002 முதல் துணைப்பிரிவு தலைமையகமாக இருந்து வருகிறது. கரிமா லதா (ஆர்ஏஎஸ்) லகேரி துணைப்பிரிவின் துணை ஆட்சியர் மற்றும் நீதிபதி ஆவார். இது பூந்தி நகரத்திற்கு அடுத்தபடியாக மாவட்டத்தின் இரண்டாவது பெரிய நகரமாகவும், ராஜஸ்தானில் 104 வது பெரிய நகரமாகவும் உள்ளது.  
பெரும்பாலும் விவசாய நிலங்கள் மற்றும் கிராமங்களால் சூழப்பட்ட, லகேரியின் மிகவும் தனித்துவமான அம்சம் அசோசியேட்டட் சிமென்ட் கம்பெனி (ஏசிசி) என்ற நிறுவனத்தின் சிமென்ட் (காரை) உற்பத்தி ஆலை ஆகும். இந்த ஆலை 1912-1913 இல் திறக்கப்பட்டு, ஆசியாவில் மிக நீண்ட காலமாக இயங்கும் சிமென்ட் ஆலை ஆகும். காலப்போக்கில், இந்த ஆலை சிமென்ட் உற்பத்தியில் சமீபத்திய தொழில்நுட்பங்களை இணைத்து விரிவாக்கங்களுக்கு உட்பட்டுள்ளது.  
சமீபத்திய விரிவாக்க திட்டம் ஏப்ரல் 2007 இல் நிறைவடைந்தது. ஏ.சி.சி.யின் நிர்வாக இயக்குநர், ஒரு தனியார் தொலைக்காட்சிக்கு அளித்த பேட்டியில், லகேரி ஆலையின் சிமென்ட் உற்பத்தியில் 12–15% உயர்வு இருக்கும் என்று கணித்துள்ளார்.
# லகேரி நகரம்

## நிலவியல்

லகேரி இல் அமைந்துள்ளது. இது தென்கிழக்கு ராஜஸ்தானில் அமைந்துள்ள அதோதி என்று பரவலாக அறியப்படும் ஹதா குலத்தினரின் நிலமாகும்.நகரத்தின் முக்கிய நீர் ஆதாரமாக விளங்கும் மெஸ் நதி, லகேரியின் புறநகர்ப் பகுதி வழியாகச் செல்கிறது. கடல் மட்டத்திலிருந்து இதன் சராசரி உயரம் . தொடர்ச்சியான கால்வாய்களால் வழங்கப்படும் நீர்ப்பாசனத்துடன் வளமான நிலமும் பசுமையும் லகேரியில் உள்ளது. நகரம் மூன்று பக்கங்களிலும் சிறிய மலைகளால் சூழப்பட்டுள்ளது. லகேரியின் அசோசியேட்டட் சிமென்ட் கம்பெனி (ஏசிசி) நிறுவனம் மெஸ் நதியில் கட்டிய நீர் எக்கி நிலையம் உள்ளது. லகேரி அருகே மெஸ் நதியில் அணை கட்டப்பட்டுள்ளது. ஊருக்கு அருகே மழைநீரைச் சேமிக்க ஒரு சிறிய நீர் தேக்கமும், ஜிக்ஜாக் அணையும் கட்டப்பட்டுள்ளன. இந்த நகரத்தில் மகேஷ் தாகர் என்ற சிறிய குளம் அமைந்துள்ளது. லகேரி மாவட்ட தலைமையகமான பூந்தி நகரத்திலிருந்து 65 கிலோமீட்டர் (40 மைல்) தொலைவிலும், கோட்டா நகரத்திலிருந்து 75 கிலோமீட்டர் (47 மைல்) தொலைவிலும் உள்ளது.
# லகேரி நகரம்

## நிலவியல்

### காலநிலை

லகேரி அரை வறண்ட காலநிலையில் ( கோப்பென் காலநிலை வகைப்பாடு *பி.எஸ்.எச்* ) ஆண்டு முழுவதும் அதிக வெப்பநிலையுடன் கொண்டுள்ளது. மார்ச் மாத இறுதியில் தொடங்கி ஜூன் மாத இறுதி வரை நீடிக்கும் கோடைக் காலம் நீளமாகவும், வெப்பமாகவும், வறண்டதாகவும் இருக்கும். மே மற்றும் ஜூன் மாதங்களில் வெப்பநிலை சராசரியான 40&nbsp;°C (104&nbsp;°F) மற்றும் 45&nbsp;°C (113&nbsp;°F) ஐ விட அதிகமாக இருக்கும்; 48.4&nbsp;°C (119.1&nbsp;°F) வரை வெப்பநிலை பதிவாகியுள்ளது. மழைக்காலம் அதிக ஈரப்பதம் மற்றும் அடிக்கடி பெய்யும் மழையால், ஒப்பீட்டளவில் குறைந்த வெப்பநிலையுடன் தொடர்கிறது. ஆனால் அக்டோபரில் பருவமழை தணிந்து வெப்பநிலை மீண்டும் உயரும். குறுகிய லேசான குளிர்காலம் நவம்பர் பிற்பகுதியில் தொடங்கி பிப்ரவரி கடைசி வாரம் வரை நீடிக்கும். கோடையில் கடுமையான வெப்பம் இருப்பதால் லகேரிக்குச் செல்ல இது சிறந்த நேரமாகக் கருதலாம்.  
லகேரியில் சராசரி ஆண்டு மழை 659 மிமீ (25.9 அங்குலம்) ஆகும். லக்கேரி மக்கள் தொகை 29,572 ஆகும். ஆண்களின் எண்ணிக்கை 15,222 (51%), பெண்கள் 14,350 (49%). லகேரியின் சராசரி கல்வியறிவு விகிதம் 76.87%, இது மாநில சராசரியான 66.11% ஐ விட அதிகமாகும்: ஆண் கல்வியறிவு 89.8%, மற்றும் பெண் கல்வியறிவு 63.265%. லகேரியில், மக்கள் தொகையில் 13% (3,844) ஆறு வயதுக்குட்பட்டவர்கள்.  
லகேரியில் ராஜஸ்தானியின் கிளைமொழியான ஹராட்டி மொழி பரவலாக பேசப்படுகிறது. மேலும் இந்தி மற்றும் ஆங்கிலம் மற்ற மொழிகளும் பேசப்படுகின்றன.  
2011 ஆம் ஆண்டு மக்கள்தொகை கணக்கெடுப்பின்படி, நகரத்தில் பெரும்பான்மையான மதமாக இந்து மதம் உள்ளது. இது மக்கள் தொகையில் சுமார் 83.2% ஆகும். பெரிய சிறுபான்மையினராகமுஸ்லிம்கள் (14.07%), ஜெயின் (1.34%), சீக்கியர்கள் (0.9%), மற்றும் கிறிஸ்தவர்கள் (0.4%) உள்ளனர்.
# லகேரி நகரம்

## போக்குவரத்து

இந்த நகரம் பிரதான தில்லி - மும்பை எல்லைக்கு இடையில் அமைந்துள்ளது. லகேரியிலிருந்து கோட்டா, ஜெய்ப்பூர் மற்றும் பல பெரிய நகரங்களுக்கு தினமும் 1000 க்கும் மேற்பட்ட பயணிகள், உள்ளூர் இரயில்களான டெஹ்ராடூன் எக்ஸ்பிரஸ், அவத் எக்ஸ்பிரஸ், ஃபிரோஸ்பூர் ஜந்தா எக்ஸ்பிரஸ் ரயில் மூலம் பயணம் செய்கிறார்கள். இந்த நகரம் முன்பு இந்திய இரயில்வேயால் புறக்கணிக்கப்பட்டு, எந்த பயணிகள் இரயில் நிறுத்தங்களையும் வழங்கவில்லை. படிப்படியாக, கோட்டா ஸ்ரீகங்காநகர் எஸ்.எஃப், ஜோத்பூர் இந்தூர் எஸ்.எஃப் போன்ற ரயில் நிறுத்தங்கள் சேர்க்கப்பட்டுள்ளன. ராஜஸ்தான் சாலைவழிகளில் வழக்கமான பேருந்து சேவையும், எக்ஸ்பிரஸ், சில்வர் லைன் அல்லது ப்ளூ லைன் பேருந்துகளும் இல்லாததால் இந்நகரத்தில் பேருந்து சேவை மோசமாக உள்ளது.  
நகரத்தில் சமீபத்தில் கட்டப்பட்ட ஒரு புதிய "மெகா நெடுஞ்சாலை" சாலை, போக்குவரத்து இணைப்பை மேம்படுத்துகிறது. கோட்டா, பூந்தி நகரம் மற்றும் ஜெய்ப்பூருக்கு ராஜஸ்தான் மாநில சாலை போக்குவரத்துக் கழக பேருந்து சேவைகள் உள்ளன. ஒரு ஆர்.எஸ்.ஆர்.டி.சி பஸ் சேவை கோட்டாவிலிருந்து ஆல்வார் வரை, ஆல்வார் முதல் கோட்டா வரை லக்கேரி வழியாக உள்ளது.
# லகேரி நகரம்

## சுகாதார சேவைகள்

நகரத்தில் பின்வருபவை தவிர பிற மருத்துவ வசதிகளின் பற்றாக்குறை உள்ளது,:
<sup data-ve-ignore="true">&#x5B; *<span title="This claim needs references to reliable sources. (January 2019)">மேற்கோள் தேவை</span>* &#x5D;</sup>  
:# அரசு சமூக சுகாதார மையம்
:# ஏ.சி.சி மருத்துவமனை
:# சக்சேனா நர்சிங் ஹோம்
:# பிற தனியார் பயிற்சியாளர்கள்
# லகேரி நகரம்

## கல்வி

நகரத்தில் உள்ள அரசு மற்றும் தனியார் பள்ளிகள் மத்திய இடைநிலைக் கல்வி வாரியம் அல்லது ராஜஸ்தானின் இடைநிலைக் கல்வி வாரியத்துடன் இணைக்கப்பட்டுள்ளன. மேலும் ஆங்கிலம் அல்லது இந்தி வழியில் 10 + 2 திட்டத்தைப் பின்பற்றுகின்றன. லகேரிக்கு அருகிலுள்ள மண்டல தலைமையகமான கோட்டா கல்வி நகரமாக அறியப்படுகிறது.  
கடந்த தசாப்தத்தில், இந்நகரம் போட்டித் தேர்வு மற்றும் இலாப நோக்கற்ற கல்வி சேவைகளுக்கான பிரபலமான பயிற்சியளிப்பு இடமாக உருவெடுத்துள்ளது. "இந்தியாவின் பயிற்சி தலைநகரம்" என்று குறிப்பிடப்படும் கோட்டாவின் கல்வித் துறை, இந்நகரத்தின் பொருளாதாரத்திற்கு பெரும் பங்களிப்பாக மாறியுள்ளது. இந்தியத் தொழில்நுட்பக் கழகங்கள் (ஐ.ஐ.டி) - கூட்டு நுழைவுத் தேர்வு (ஜே.இ.இ), தேசிய தகுதி மற்றும் நுழைவுத் தேர்வு (நீட்-யுஜி) மற்றும் அனைத்திந்திய மருத்துவ அறிவியல் கழகம் (எய்ம்ஸ்) போன்ற பல்வேறு தேர்வுகளுக்கு நாடு முழுவதும் இருந்து 1.5 லட்சத்துக்கும் மேற்பட்ட மாணவர்கள் ஒவ்வொரு ஆண்டும் நகரத்திற்கு வருகிறார்கள். பயிற்சி மையங்களுக்கு அருகிலுள்ள கோட்டாவில் பல விடுதிகள் மற்றும் மாணவர்களுக்கான பி.ஜி. மாணவர்கள் இங்கு 2-3 ஆண்டுகள் வாழ்ந்து தங்கள் தேர்வுகளுக்குத் தயாராகிறார்கள். கடந்த சில ஆண்டுகளில், நகரத்தில் மாணவர்கள் தற்கொலை செய்து கொண்ட செய்திகள் அதிகரித்துள்ளன. இந்த அறிக்கைகளின்படி, மாணவர்கள் மன அழுத்தத்தை உணர்கிறார்கள் மற்றும் அவர்கள் போட்டித் தேர்வை முறியடிக்க அழுத்தம் கொடுக்கப்படுகிறார்கள். இந்நிலையினை சமாளிக்க, பல பயிற்சி மையங்கள் மாணவர்களுக்கு உதவ ஆலோசகர்களை நியமித்துள்ளன.
# லகேரி நகரம்

## கல்லூரி

:# மகாராஜா மூல்சிங் கல்லூரி, லகேரி
# லகேரி நகரம்

## லகேரி மூவி மேக்கர்ஸ்

லகேரி சார்ந்த சிறுவர்களான பவன் சர்மா மற்றும் அபிநவ் மீனா ஆகியோரால் 2014 ஆம் ஆண்டில் நிறுவப்பட்ட ஒரு வீடியோ கிராபரி மற்றும் காணொலி பதிப்பித்தல் தயாரிப்புதான் **லகேரி மூவி மேக்கர்ஸ்** . 2017 ஆம் ஆண்டில் **லகேரி** மூவி மேக்கர்ஸ் **லகேரி தர்சன்** என்ற ஆவணப்படத்தை உருவாக்கியது, இது **லகேரி** நகரத்தின் இயற்கை, மத, வரலாற்று சுற்றுலா இடங்கள் மற்றும் தொழில்களைப் பெறுவதற்கான ஒரு சமூக முயற்சியாகும். **லகேரி தர்சன்** பவன் சர்மா இயக்கியது. ஆவணப்படம் தொடர்பான உண்மைகள் மற்றும் தொடர்புடைய நபர்கள் விவரங்களை இணையம் மற்றும் லகேரி பிச்சலே பன்னே ஆகியோரிடமிருந்து பெறப்பட்டது.
# அகிலன் (நடிகர்)

**அகிலன்** (5 செப்டம்பர் 1995) என்பவர் தமிழ்நாட்டு மாதிரி நடிகர், குறும்பட நடிகர் மற்றும் தொலைக்காட்சி நடிகர் ஆவார்.
# அகிலன் (நடிகர்)

## ஆரம்ப வாழ்க்கை

அகிலன் 1995 செப்டம்பர் 5 ஆம் தேதி தமிழ்நாட்டில் சென்னையில் திமுகவில் அரசியல்வாதியாக இருக்கும் புஷ்பராஜுக்கு மகனாகப் பிறந்தார். சென்னையின் செயின்ட் மேரி பாய்ஸ் மெட்ரிகுலேஷன் மேல்நிலைப்பள்ளியில் இடைநிலைக் கல்வியை முடித்தார். சென்னை எஸ்.ஏ. பொறியியல் கல்லூரியில் இளங்கலைப் பட்டம் பெற்ற இவர், பின்னர் அகிலன் சென்னையில் உள்ள கூத்துப் பட்டறை என்ற நடிப்புப் பள்ளியில் நடிப்பு கலை பற்றி படித்தார்.
# அகிலன் (நடிகர்)

## நடிப்புத்துறை

2015 இல் ஜி. வி. பிரகாஷ் குமார் நடித்த திரிஷா இல்லனா நயன்தாரா என்ற திரைப்படத்தின் மூலம் நடிப்புத்துறைக்கு அறிமுகமானார். அதைத் தொடர்ந்து இறைவி (திரைப்படம்) (2016), பியார் பிரேமா காதல் (2018) போன்ற திரைப்படங்களில் நடித்துள்ளார். சென்னையில் ஒரு மழைக்காலம், அடி பெண்ணே போன்ற சில குறும் படங்களிலும் நடித்துள்ளார்.  
2019இல் விஜய் தொலைக்காட்சியில் பாரதி கண்ணம்மா என்ற தொடரில் அகிலன் என்ற கதாபாத்திரத்தில் இரண்டாவது கதாநாயகனாக நடிக்கின்றார்.
# அகிலன் (நடிகர்)

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை**  
| 2019-–ஒளிபரப்பில் | பாரதி கண்ணம்மா | அகிலன் | விஜய் தொலைக்காட்சி |
| --- | --- | --- | --- |
| 2019 | ஸ்டார்ட் மியூசிக் | விருந்தினராக |  |
| எங்கிட்ட மோதாதே 2 | விருந்தினராக |  |  |
| 2020 | பாரதி கண்ணம்மா & பாண்டியன் ஸ்டோர்ஸ் மகா சங்கமம் | அகிலன் |  |
# அகிலன் (நடிகர்)

## திரைப்படம்

**-
! ஆண்டு
! திரைப்படம்
! கதாபாத்திரம்
! குறிப்பு**  
| 2015 | திரிஷா இல்லனா நயன்தாரா |  |
| --- | --- | --- |
| 2016 | இறைவி |  |
| சென்னையில் ஒரு மழைக்காலம் | குறும்படம் |  |
| உனக்கென நான் |  |  |
| 2017 | அடி பெண்ணே |  |
| 2018 | பியார் பிரேமா காதல் |  |
| 2019 | கேரமல் கண்ணலே | குறும்படம் |
| ரா |  |  |
| கதிரும் நிலவும் |  |  |
# சஞ்சீவ்

**சஞ்சீவ்** என்பவர் தமிழ்நாட்டு திரைப்படம் மற்றும் தொலைக்காட்சி நடிகர் ஆவார். இவரின் இயற் பெயர் சயீத் ஆகும். திரையுலகிற்காக சஞ்சீவ் கார்த்திக் எனும் பெயரைச் சூட்டிக்கொண்டார். இவர் விஜய் தொலைக்காட்சியில் ஒளிபரப்பான ராஜா ராணி என்ற தொடரில் நடித்ததன் மூலம் தமிழர்கள் மத்தியில் அறியப்படும் நடிகர் ஆவார்.
# சஞ்சீவ்

## ஆரம்ப வாழ்க்கை

சஞ்சீவ் ஜூலை 17, 1989 அன்று கோவையில் தமிழ்நாட்டில் ஒரு இஸ்லாமிய தமிழர் குடும்பத்தில் பிறந்தார். கோவையில் உள்ள ஜெய்சி மேல்நிலைப்பள்ளியில் தனது படிப்பை முடித்து ஸ்ரீ இராமகிருஷ்ணா பொறியியல் கல்லூரியில் பட்டம் பெற்றார்.
# சஞ்சீவ்

## தனிப்பட்ட வாழ்க்கை

இவருடன் ராஜா ராணி என்ற தொடரில் நடித்த நடிகை ஆலியா மானசா என்பவரை காதலித்து 2019ஆம் ஆண்டு இஸ்லாம் முறைப்படி திருமணம் செய்து கொண்டார்.
# சஞ்சீவ்

## நடிப்புத்துத்துறை

இவர் 2008ஆம் ஆண்டு கலைஞர் தொலைக்காட்சியில் ஒளிபரப்பான ஆட்டம் பட்டம் என்ற நடன போட்டியில் போட்டியாளராக பங்கு பெற்றார். இந்த நிகழ்ச்சியை நடன இயக்குநர் கலா என்பவர் தயாரித்துள்ளார். அதை தொடர்ந்து *அபூர்வா* என்ற மலையாளத் திரைப்படத்தின் மூலம் நடிப்புத்துறைக்கு அறிமுகமானார்.  
2009 இல் *குளிர் 100 °* என்ற கல்லூரி சார்ந்த திரைப்படம் மூலம் கதாநாயகனாக தமிழ்த் திரைப்படத்துறைக்கு அறிமுகமானார். அதை தொடர்ந்து காதல் தோழி (2009), நீயும் நானும் (2010), சகாக்கள் (2011), ஆங்கில படம் (2018) போன்ற பல திரைப்படங்களில் கதாநாயகனாக நடித்துளளார்.  
2017 இல் விஜய் தொலைக்காட்சியில் ராஜா ராணி என்ற தொடரில் கார்த்திக் என்ற கதாபாத்திரத்தின் மூலம் சின்னத்திரைக்கு நடிகராக அறிமுகமானார். இந்த தொடர் இவருக்கு பெரிய வெற்றியை கொடுத்தது. திரைப்படத்திரையில் அடையாத வெற்றியை தொலைக்காட்ச்சி துறை மூலம் வெற்றிகொண்ட நடிகர்களில் இவரும் ஒருவர். இந்த தொடரின் வெற்றியை அடுத்து தற்பொழுது அதே தொலைக்காட்சியில் 2019 இல் காற்றின் மொழி என்ற தொடரில் சந்தோஷ் என்ற கதாபாத்திரத்தில் நடித்து வருகின்றார். இவருக்கு ஜோடியாக *பிரியங்கா* நடிக்கின்றார்.
# சஞ்சீவ்

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை**  
| 2008 | ஆட்டம் பட்டம் | போட்டியாளராக | கலைஞர் தொலைக்காட்சி |
| --- | --- | --- | --- |
| 2017-2019 | ராஜா ராணி | கார்த்திக் | விஜய் தொலைக்காட்சி |
| 2018 | எங்கிட்ட மோதாதே | விருந்தினராக |  |
| 2018 | அரண்மனை கிளி | விருந்தினராக |  |
| 2019-–ஒளிபரப்பில் | காற்றின் மொழி | சந்தோஷ் |  |
# அக்சய் குமார் ஜெயின்

**அக்ஷய் குமார் ஜெயின்** (Akshay Kumar Jain) (1915-1993) இவர் ஓர் இந்திய சுதந்திர ஆர்வலரும், எழுத்தாளரும், பத்திரிகையாளரும் மற்றும் டைம்ஸ் குழுமத்திற்கு சொந்தமான இந்தி நாளிதழான 'நவபாரத் டைம்ஸ் என்ற இதழின் ஆசிரியருமாவார். இவர் தேசிய ஊடகவியலாளர்கள் சங்கத்தின் (இந்தியா) நிறுவனர்களில் ஒருவராக இருந்தார். மேலும் 1972 இல் அமைப்பு உருவாக்கப்பட்டபோது அதன் வரவேற்புக் குழுவின் தலைவராகவும் இருந்தார்.
# அக்சய் குமார் ஜெயின்

## ஆரம்ப கால வாழ்க்கை

1915 டிசம்பர் 30, அன்று இந்திய உத்தரபிரதேச மாநிலத்தின் அலிகார் மாவட்டத்தில் உள்ள பிஜைகரில் திவானாக இருந்த உரூப் கிசோர் ஜெயினுக்கு மகனாகப் பிறந்தார். ஜெயின் 1938 இல் இந்தூரின் கோல்கர் அறிவியல் கல்லூரியில் பட்டம் பெற்றார். அதைத் தொடர்ந்து 1940 இல் அலிகார் பல்கலைக்கழகத்தில் சட்டத்தில் பட்டம் பெற்றார் (எல்.எல்.பி) . சுதர்சன் வார இதழ் (ஆசிரியர் 1940) மற்றும் வீர் (1940–46) ஆகியவற்றுடன் தொடர்பு கொண்டிருந்தார். 1977 இல் ஓய்வுபெறும் வரை 31 ஆண்டுகள் அதன் தலைமை ஆசிரியராக இருந்தார்.  
அகில இந்திய செய்தித்தாள் தொகுப்பாளர்கள் மாநாட்டின் (1964 மற்றும் 1967) இரண்டு அமர்வுகளுக்கு ஜெயின் தலைமை தாங்கினார். மேலும் இரண்டு முறை இந்திய பத்திரிகை அமைப்பின் உறுப்பினராக பணியாற்றினார். இவர் சமச்சார் பாரதி என்ற செய்தி நிறுவனத்தின் இயக்குநர்கள் குழுவின் தலைவராக இருந்தார், *இந்தி பத்ரகர் சங்கத்திற்கு* தலைமை தாங்கினார். பத்திரிகை சுதந்திரம் மற்றும் நியாயமான பத்திரிகை நடைமுறைகளை ஊக்குவிக்கும் உலகளாவிய அமைப்பான சர்வதேச பத்திரிகை நிறுவனத்தில் உறுப்பினராக இருந்தார். இவர் இந்தி மொழியில் பல புத்தகங்களை வெளியிட்ட்டுள்ளர். அதில் *இயாதா ராகி முலகதெம்* மற்றும் *பகபனா கி பேதம் ஆகியவை அடங்கும்* . இலக்கியம் மற்றும் பத்திரிகை ஆகியவற்றில் இவர் செய்த பங்களிப்புகளுக்காக இந்திய அரசு 1967 ஆம் ஆண்டில் மூன்றாவது மிக உயர்ந்த குடிமகன் கௌரவமான பத்ம பூசண் விருதினை இவருக்கு வழங்கியது. சாகித்ய இரத்னா விருதினை 1970இல் பெற்ற ஜெயின், 1993 மார்ச் 31, அன்று, தனது 78 ஆவது வயதில் இறந்தார்.
# பால் கிருட்டிணா சர்மா நவீன்

**பால் கிருட்டிணா சர்மா** (Bal Krishna Sharma Naveen) (பிறப்பு: 1897 திசம்பர் 8 - இறப்பு: ஆப்ரல் 29) நவீன் என்ற பெயரிலும் அறியப்பட்ட இவர் ஓர் இந்திய சுதந்திர ஆர்வலரும், பத்திரிகையாளரும், அரசியல்வாதியும் மற்றும் இந்தி இலக்கியத்தின் கவிஞருமாவார். கான்பூர் தொகுதியை பிரதிநிதித்துவப்படுத்தும் முதலாவது மக்களவையில் உறுப்பினராக இருந்த இவர் 1957 முதல் தான் இறக்கும் வரை மாநிலங்களவை உறுப்பினராக பணியாற்றினார். கணேஷ் சங்கர் வித்யார்த்திக்குப் பிறகு பிரதாப் என்ற தினசரியின் ஆசிரியராகவும், அதிகாரப்பூர்வ மொழி ஆணையத்தின் உறுப்பினராகவும் பணியாற்றியுள்ளார். இவரது கவிதைத் தொகுப்புகளில் *கும்கும்*, *இரச்மீரேகா*, *அபாலக்*, *குவாசி*, *வினோபா இசுடவன்*, *ஊர்மிளா* மற்றும் *அம் விசுபாய் சனம் கே* ஆகியவை அடங்கும். 1960இல் இந்தியாக் குடிமகனின் மூன்றாவது உயர்ந்த கௌரவமான பத்மபூசண் விருதினை வழங்கியது. இந்தியா அஞ்சல் துறை 1989 இல் சர்மா நினைவு அஞ்சல் முத்திரையை வெளியிட்டது.
# பால் கிருட்டிணா சர்மா நவீன்

## சுயசரிதை

பால் கிருட்டிணா சர்மா 1897 டிசம்பர் 8 ஆம் தேதி இந்திய மாநிலமான மத்திய பிரதேசத்தின் ஷாஜாப்பூர் மாவட்டத்தில் உள்ள பியானா என்ற சிறிய கிராமத்தில் பிறந்தார். ஜமநாதாஸ் சர்மா மற்றும் இராதாபாய் ஆகியோருக்கு மிதமான நிதி ஆதாரங்கள் கொண்ட குடும்பத்தில் பிறந்தார். வீட்டின் வறுமை காரணமாக, ஷாஜாபூரில் உள்ள ஒரு உள்ளூர் பள்ளியில் தனது 11 வயதில்தான் ஆரம்பக் கல்வியைத் தொடங்க முடிந்தது. அங்கு இவர் நடுநிலைப் பள்ளியை முடித்தார். பின்னர், உஜ்ஜைனுக்குச் சென்ற இவர், 1917 இல் மெட்ரிகுலேசன் தேர்ச்சி பெற்றார். இந்த காலகட்டத்தில், புகழ்பெற்ற கவிஞரான மாகன்லால் சதுர்வேதியை சந்திக்க இவருக்கு வாய்ப்பு கிடைத்தது. கவிஞர் இவரை கணேஷ் சங்கர் வித்யார்த்திக்கு அழைத்துச் சென்றார். கவிஞர் இவருக்கு முன் பிரதாப் பத்திரிகையின் ஆசிரியராக இருந்துள்ளார். புதிய தனிப்பட்ட தொடர்புகள் கான்பூருக்கு தனது தளத்தை மாற்ற உதவியது, மேலும் இவர் தனது பட்டப்படிப்பைத் (இளங்கலை) தொடர கான்பூரின் கிறிஸ்ட் சர்ச் கல்லூரியில் சேர்ந்தார். இவரது கான்பூர் கல்லூரி நாட்களில் இவர் ஒத்துழையாமை இயக்கத்தில் பங்கேற்றபோது இவரது வாழ்க்கையில் ஒரு திருப்புமுனை ஏற்பட்டது. இது 1921 ஆம் ஆண்டில் இவரது கல்லூரி படிப்பை கைவிட்டு அரசியலை ஒரு முழுநேர வாழ்க்கையாக எடுத்துக் கொள்ளத் தூண்டியது.
# பால் கிருட்டிணா சர்மா நவீன்

## சுதந்திர இயக்கம்

சர்மா இந்திய சுதந்திர இயக்கத்தில் தீவிரமாக செயல்பட்டு 1921 மற்றும் 1944 க்கு இடையில் பிரித்தானிய அரசாங்கத்தால் ஆறு முறை சிறையில் அடைக்கப்பட்டார். அரசாங்கம் இவரை ஒரு ஆபத்தான கைதியாக அறிவித்தது. இந்தி நாளிதழான பிரதாப்புடனான இவரது தொடர்பு மூலம் ஒரே நேரத்தில் தனது பத்திரிகைத் தொழிலைத் தொடர்ந்தார். அன்றைய செய்தித்தாளின் அப்போதைய ஆசிரியரான கணேஷ் சங்கர் வித்யார்த்தி மார்ச் 1931 இல் இறந்தபோது, இவர் ஆசிரியராகத் தேர்ந்தெடுக்கப்பட்டார். 1947 ஆம் ஆண்டு இந்திய சுதந்திரத்திற்குப் பிறகு, இவர் கட்சி அரசியலில் ஈடுபட்டார். இந்திய தேசிய காங்கிரசுடன் தனது கூட்டணியைத் தொடர்ந்தார். இவர் 1951–52 முதல் மக்களவைத் தேர்தலில் போட்டியிட்டு, கான்பூர் மாவட்ட தெற்கு மற்றும் எட்டாவா மாவட்ட மக்களவைத் தொகுதியில் இருந்து வெற்றி பெற்றார். வாக்களித்த வாக்குகளில் கிட்டத்தட்ட 50 சதவீத வாக்குகளைப் பெற்று காங்கிரசு சோசலிஸ்ட் கட்சியின் வேட்பாளர் சந்திரசேகரை 26,500 வாக்குகள் வித்தியாசத்தில் தோற்கடித்தார். 1957 ஆம் ஆண்டில், இவர் மாநிளங்களாவைக்கு தேர்ந்தெடுக்கப்பட்டார். அரசியல் மற்றும் சமூக நடவடிக்கைகளில் இவரது தீவிரமான பங்களிப்பு மற்றும் இவரது சொற்பொழிவு திறன்களுடன் கான்பூரின் சிங்கம் என்ற பெயரைப் பெற்றார். 1955 ஆம் ஆண்டில் இந்திய அரசாங்கத்தால் அதிகாரப்பூர்வ மொழி ஆணையம் நிறுவப்பட்டபோது, அதில் இவர் ஒரு உறுப்பினராகத் தேர்ந்தெடுக்கப்பட்டார். மேலும் இவர் நேபாளம், மொரிசியசு மற்றும் அமெரிக்கா உள்ளிட்ட பல நாடுகளுக்குச் சென்ற கலாச்சாரக் குழுவின் உறுப்பினராகவும் இருந்துள்ளார்.
# பால் கிருட்டிணா சர்மா நவீன்

## விருதுகள் மற்றும் கௌரவங்கள்

சர்மா தனது கல்லூரி நாட்களிலிருந்து தேசபக்தி ஆர்வத்தை பிரதிபலிக்கும் பல கவிதைகளை நவீன் என்ற பெயரில் எழுதினார். கும்கம், ரச்மீரேகா, அபாலக், குவாசி, வினோபா இசுடவன் மற்றும் ஊர்மிளா போன்ற பல புராணங்களை வெளியிட்டுள்ளார். இந்தி மொழி இலக்கிய இதழான பிரபாவின் ஆசிரியராகவும் இருந்துள்ளார். 1960 ஏப்ரல் 29, அன்று இவர் இறப்பதற்கு சில மாதங்களுக்கு முன்னர், மாநிலங்களவையின் உறுப்பினராக பணியாற்றிக்கொண்டிருக்கும் போது 1960 ல் இந்திய அரசு நாட்டின் மூன்றாவது கௌரவமான பத்ம பூஷண் விருது இவருக்கு வழங்கியது. இவரது சில கவிதைகள் இவரது மரணத்திற்குப் பிறகு ஞானபீட அமைப்பு தொகுத்து *அஹம் விசுபாய் ஜனம் கே* என்ற தலைப்பில் வெளியிட்டது. இவரது உரைநடை எழுத்துக்கள், *பால்கிருட்டிணா சர்மா காத்யா இரச்சனாவளி* என்ற கவிதைகள் 5 தொகுதிகளிலும் கிடைக்கிறது. *பால்கிருட்டிணா சர்மா காவ்யா இரச்சனாவளி* 3 தொகுதிகளாக வெளியிடப்பட்டுள்ளது. இவரது கவிதைகள் முன்னாள் இந்தியப் பிரதமர் அடல் பிஹாரி வாஜ்பாய் உட்பட பலரையும் பாதித்ததாகக் கூறப்படுகிறது. இந்திய அஞ்சல் துறை 1989 ஆம் ஆண்டில் இவருக்கு நினைவு முத்திரை வழங்கி கௌரவித்தது. *உத்தரப்பிரதேச இந்தி சன்ஸ்தான்* இவரது பெயரால் பால் கிருட்டிணா சர்மா நவீன் என்ற விருதை வழங்கி வருகிறது. மத்திய பிரதேச அரசால் நிர்வகிக்கப்படும் ஷாஜாப்பூரில் உள்ள ஒரு கல்லூரிக்கு, அரசு பால் கிருட்டிணா சர்மா நவீன் முதுகலை கல்லூரி, என்று இவரது பெயரிடப்பட்டுள்ளது. இவரது வாழ்க்கை விஷ்ணு திரிபாதி எழுதி 2013 இல் வெளியிடப்பட்ட பால் கிருட்டிணா சர்மா நவீன் என்ற வாழ்க்கை வரலாற்றில் ஆவணப்படுத்தப்பட்டுள்ளது.
# சாஹர் கோடயாரி

2022 உலகக்கோப்பை காற்பந்து கோப்பைக்கான தகுதிப் போட்டிகளை நடத்த ஈரான் நாடு தேர்வு செய்யப்பட்டுள்ளது. இந்த பன்னாட்டு கால்பந்து போட்டிகளைக் காண ஈரான் பெண்களை விளையாட்டு அரங்குக்குள் அனுமதிக்க வேண்டும் என்று பன்னாட்டுக் காற்பந்துச் சங்கங்களின் கூட்டமைப்பு கூறியுள்ளது. இந்தப் பெண் இறந்து ஒரு மாத காலம் ஆன நிலையில், ஈரானில் 40 ஆண்டுகளுக்குப் பிறகு முதன்முறையாக இத்தகைய நுழைவுக்கு உத்தரவாதம் அளிக்கப்பட்டது. இந்நிகழ்வுக்குப் பின்னர் இஸ்லாமிய குடியரசின் பெண்களுக்கு எதிரான ஒடுக்குமுறைக்கு எதிரான போராட்டத்தின் ஒரு குறியீடாக சாஹர் மாறிவிட்டார்.
# சாஹர் கோடயாரி

## நிகழ்வும் தற்கொலையும்

சாஹர் கோடயாரி 1990 இல் ஈரானின், பக்தியாரி மாகாணத்தில், சஹர்மஹால் கியார் கவுண்டி, சால்ம் என்ப ஊரில் உள்ள ஒரு குடும்பத்தில் பிறந்தார். இவரது குடும்பத்தில் ஒரு இவருக்கு சகோதரி உண்டு. இவரது குடும்பம் பின்னர் தெஹ்ரானுக்கு குடிபெயர்ந்து வசித்து வந்தது. கோடயாரி பல்கலைக்கழகத்தில் ஆங்கிலம் மற்றும் கணினி அறிவியலில் பட்டம் பெற்றார். ஒரு இளம் பெண்ணான இவர் கால்பந்து விளையாட்டின் தீவிர ரசிகையானார். இந்நிகழ்வுக்குப்பிறகு இவர் சமூக ஊடகங்களில் "புளூ கேர்ள்" என்று அடையாளம் காணப்பட்டார். காரணம் இவருக்கு விருப்பமான கால்பந்து அணி தெஹ்ரானை தளமாகக் கொண்ட எஸ்டெக்லால் எஃப்சியின் அணியியன் நிறம் நீல நிறமாகும்.  
2019 மார்ச்சில் எஸ்டேக்லாலுக்கும் அல்-ஐன் எஃப்சிக்கும் இடையிலான ஏஎஃப்சி சாம்பியன்ஸ் லீக்கின் போட்டிக்காக கோடாரி ஆசாதி விளையாட்டு அரங்கத்துக்குள் நுழைய முயன்றார். இவர் மருத்துவமனையில் இருந்தபோது ஆறு மாத சிறைத்தண்டனை உறுதி செய்யப்பட்டது.  
2019 அக்டோபரில், 40 ஆண்டுகளில் முதல் முறையாக ஈரானில் ஒரு கால்பந்து போட்டியில் கலந்து கொள்ள பெண்கள் அனுமதிக்கப்பட்டனர்.
# அகல வீச்சு

அகலவீச்சு சமிக்ஞை செய்கிறார். ]]
துடுப்பாட்டத்தில், ஒரு **அகல வீச்சு** என்பது :  
- ஒரு மட்டையாளரருக்கு வீசப்படும் பந்தானது வழக்கமாக வீசும் அளவினை விட மிக உயரமாகவோ அல்லது அகலமாகவோ வீசப்படுகிறது என்பதனை நடுவரால் (துடுப்பாட்டம்) தீர்மானிக்கப்படுகிறது.
- இதன் விளைவாக மட்டையாடும் அணிக்கு கூடுதல் ஓட்டங்கள் வழங்கப்படும்.
# அகல வீச்சு

## வரையறை

துடுப்பாட்ட சங்க விதிமுறையின் 22 வது சட்டத்தின் கீழ் அகல வீச்சு உள்ளது.
# தேசிய போர் நினைவுச்சின்னம் (இந்தியா)

**தேசிய போர் நினைவுச்சின்னம்** (*National War Memorial*) என்பது இந்திய பாதுகாப்புப் படைகளை ஏனெனில் கௌரவிப்பதற்காக புது தில்லி இந்தியா வாயிலின் அருகே இந்திய அரசு கட்டிய நினைவுச்சின்னமாகும். இந்த நினைவுச்சின்னம் 40 ஏக்கர் நிலப்பரப்பில் பரவியுள்ளது. இந்தியா வாயில் அருகே தற்போதுள்ள விதானத்தைக் கொண்டு கட்டப்பட்டுள்ளது. நினைவுச் சுவர் தரையிலும், இருக்கும் அழகியலுடன் இணக்கமாகவும் உள்ளது. 1947-48 இந்திய-பாக்கித்தான் போர், 1961 (கோவாபடையெடுப்பு), 1962 (சீனப்போர்), இந்தியா-பாகிஸ்தான் போர், 1965, 1971 இந்தியா-பாக்கிஸ்தான் போர், 1987 (சியாச்சின்), 1987-88 (இலங்கை), 1999 (கார்கில்) மற்றும் பிற ஆயுத மோதல்களின் போது தியாகிகளான ஆயுதப்படை வீரர்களின் பெயர்கள் 'ஆபரேஷன் ரக்சக்' போன்ற செயல்பாடுகள் நினைவுச் சுவர்களில் பொறிக்கப்பட்டுள்ளன. முன்மொழியப்பட்ட தேசிய போர் அருங்காட்சியகம் மற்றும் தேசிய போர் நினைவுச்சின்னம் மெட்ரோ மூலம் இணைக்கப்பட்டுள்ளது. போர் நினைவு மற்றும் அருங்காட்சியகத்தின் கட்டுமானத்திற்கு 500 கோடி (அமெரிக்க $ 70 மில்லியன்) செலவாகும் என்று எதிர்பார்க்கப்படுகிறது.